לינוקס מינט

לינוקס מינט (מאנגלית: Linux Mint) היא הפצת לינוקס המבוססת על ההפצה אובונטו (עם מספר חבילות שנלקחות ישירות מדביאן). ישנה גם גרסה בשם לינוקס מינט מהדורת דביאן (באנגלית: Linux Mint Debian Edition, בראשי תיבות: LMDE) אשר מבוססת ישירות על דביאן. לינוקס מינט היא בין הפצות לינוקס השולחניות הפופולריות. לינוקס מינט תומכת במספר ממשקים של שולחנות עבודה, בהם Cinnamon ,MATE ו־Xfce. גרסה חדשה של ההפצה יוצאת מידי שישה חודשים. לינוקס מינט שוחררה לראשונה בשנת 2006 וניהול המיזם מתבצע על ידי קלמנט פרבר. על פי אתר ההפצה, נכון לגרסה 19.2, ששוחררה באוגוסט 2019, דרישות המערכת להפצה הן: 1 GB זיכרון RAM (כשמומלץ להשתמש ב-2 GB). 15 GB של מקום פנוי בדיסק הקשיח (כשמומלץ שיהיו 20 GB). רזולוציית מסך של 1024x768 (ניתן להשתמש גם ברזולוציות נמוכות יותר, אך ייתכן שחלונות לא יוצגו במלואם). הגרסה הראשונה של לינוקס מינט פורסמה בשנת 2006 ונקראה עדה (מאנגלית: Ada), והגרסה הנוכחית, מספר 19.0, נקראת טרה (Tara). בעבר, התמיכה בגרסאות ישנות הסתיימה זמן קצר לאחר יציאתה של גרסה חדשה, אך בגרסה 17 (Qiana) עברה לינוקס מינט למודל של תמיכה ארוכת טווח של 5 שנים עדכוני אבטחה בכל הגרסאות. מודל זה נקרא LTS (ראשי תיבות של Long-Term Support). לפי מודל זה כל גרסה ממוספרת של לינוקס מינט תתבסס על גרסת התמיכה ארוכת הטווח של אובונטו (הנוכחית היא אובונטו 18.04) כשכל חצי שנה יהיה "עדכון נקודה" אופציונלי שיעדכן מספר תוכנות ואת שולחנות העבודה, בלא לשנות את הבסיס. כך, גרסאות 17, 17.1, 17.2 ו־17.3 הן כולן גרסאות בתמיכה ארוכת טווח עד לאפריל 2019. הגרסה האחרונה שהופצה בחודש יוני 2018 היא גרסה 19 ומבוססת על גרסת התמיכה ארוכת הטווח של אובונטו – 18.04. שמות הקוד של ההפצות הם שמות נשיים. כמו אובונטו, השמות מסודרים בסדר אלפביתי עולה (באנגלית). סביבת שולחן העבודה המגיעה כברירת מחדל בלינוקס מינט הייתה בראשית חיי ההפצה גנום, והיא הייתה סביבת שולחן העבודה הראשית עד גרסה 14, אז ננטשה התמיכה הרשמית ולינוקס מינט עברה להשתמש בסביבת שולחן העבודה Cinnamon כברירת מחדל. קינמון היא פיצול של סביבת גנום 2 ומפותחת על ידי חברי ההפצה של לינוקס מינט (ובמיוחד בשביל הפצת לינוקס זו). כאמור, לינוקס מינט ניתנת להורדה גם בגרסאות שולחן עבודה של MATE ו־Xfce. לינוקס מינט 1.0 (עדה) לינוקס מינט 2.2 (ביאנקה) לינוקס מינט 3.1 (סלינה) לינוקס מינט 4.0 (דריאנה) לינוקס מינט 5.0 (אליסה) עם סביבת שולחן העבודה KDE 3 לינוקס מינט 6 (פליציה) עם סביבת שולחן העבודה GNOME 2 לינוקס מינט 7 (גלוריה) לינוקס מינט 8.0 (הלנה) לינוקס מינט 9.0 (איזדורה) לינוקס מינט 10 (ג׳וליה) עם סביבת שולחן העבודה GNOME לינוקס מינט 10 (ג׳וליה) עם סביבת שולחן העבודה של KDE 4 לינוקס מינט 10 (ג׳וליה) עם סביבת שולחן העבודה LXDE לינוקס מינט 11 (קטיה) עם סביבת שולחן העבודה LXDE לינוקס מינט 11 (קטיה) עם סביבת שולחן העבודה GNOME 3 לינוקס מינט 12 (ליסה) עם סביבת שולחן העבודה GNOME 3 לינוקס מינט 12 (ליסה) עם סביבת שולחן העבודה Xfce לינוקס מינט 12 (ליסה) עם סביבת שולחן העבודה MATE, כשפתוחים מנהל הקבצים Caja ותפריט היישומים MintMenu לינוקס מינט 13 (מאיה) עם סביבת שולחן העבודה MATE לינוקס מינט 13 (מאיה) עם סביבת שולחן העבודה Cinnamon לינוקס מינט 14 (נדיה) עם סביבת שולחן העבודה Cinnamon לינוקס מינט 14 (נדיה) עם סביבת שולחן העבודה KDE לינוקס מינט 19 (טארה) עם סביבת שולחן העבודה Cinnamon לינוקס מינט 19.1 (טֶסה) עם סביבת שולחן העבודה Cinnamon לינוקס מינט 19.2 (טינה) עם סביבת שולחן העבודה Cinnamon לינוקס מינט 20 (אוליאנה) עם סביבת שולחן העבודה Cinnamon לינוקס מינט 20.3 (אונה) עם סביבת שולחן העבודה Cinnamon לינוקס מינט משתמשת בעיקר בתוכנה חופשית ובקוד פתוח. עד גרסה 17.3, הותקנו יחד עם לינוקס מינט גם תוכניות קנייניות, כגון תוספים ומקודדי מדיה לתמיכה ב־Adobe Flash, MP3, ובניגון מתקליטורי DVD. לינוקס מינט מגיעה עם מבחר רחב של תוכניות מותקנות מראש, לרבות LibreOffice, פיירפוקס, Thunderbird, HexChat, Pidgin, Transmission ונגן המדיה VLC. אפשר להוריד תוכניות נוספות שאינן מותקנות מראש בעזרת מנהל החבילות. לינוקס מינט מאפשרת לחסום כתובות רשת בעזרת חומת האש שלה, כאשר ניתן לבחור מתוך רשימת כתובות מותאמת אישית. סביבות שולחן העבודה שמגיעות עם לינוקס מינט כברירת מחדל, Cinnamon ו־MATE, תומכות בשפות רבות. מדיה וקבצים בנושא לינוקס מינט בוויקישיתוף אתר האינטרנט הרשמי של לינוקס מינט (באנגלית) לינוקס מינט, ברשת החברתית פייסבוק לינוקס מינט, ברשת החברתית אקס (טוויטר) לינוקס מינט, הבלוג הרשמי Steven J. Vaughan-Nichols, What's the most popular Linux of them all?, ZDNet (באנגלית) Linux Mint 19.2 “Tina” Xfce released!, מתוך אתר ההפצה Linux Mint 19.2 “Tina” MATE released!, מתוך אתר ההפצה Linux Mint 19.2 “Tina” Cinnamon released!, מתוך אתר ההפצה Frequently Asked Questions - Linux Mint, linuxmint.com Steven J. Vaughan-Nichols, Fedora, Mint, openSUSE, Ubuntu: Which Linux desktop is for you?, Computerworld, ‏2012-01-06 (באנגלית) The MATE Desktop Environment translation project on Transifex, www.transifex.com Cinnamon 1.4 released, Cinnamon